<classify> Chanzo cha picha, Getty ImagesKombe la Dunia la Wanawake litaanza tarehe 20 Julai, wakati wenyeji-wenza - Australia na New Zealand,watacheza michezo yao ya ufunguzi.Afrika itashirikisha timu nne kwenye fainali kwa mara ya kwanza, baada ya shirikisho la soka duniani Fifa kupanua michuano hiyo kutoka timu 24 hadi 32.Mabingwa watetezi, Afrika Kusini wataungana na Nigeria, ambao wanajivunia mataji tisa ya Afrika, na washindi wa kwanza wa Kombe la Dunia Morocco na Zambia katika mchuano wa mwezi mmoja utakaokamilika tarehe 20 Agosti.Kabla ya tukio ambalo Afrika bado haijaweza kuvunja kizuizi cha kuingia robo fainali, BBC Sport Africa inawataja wachezaji wanne muhimu kwa wawakilishi wa bara hilo.Chanzo cha picha, Getty ImagesHakuna mchezaji mkubwa katika soka la wanawake wa Kiafrika kuliko Oshoala - na kwa sababu nzuri.Baada ya kuibuka katika ulingo wa kimataifa mwaka wa 2014 alipokuwa mfungaji bora na mchezaji bora wa Kombe la Dunia la Vijana chini ya umri wa miaka 20, Oshoala amekuwa mmoja wa wachezaji bora zaidi barani.Akiwa ameshinda mara tatu Kombe la Mataifa ya Afrika kwa Wanawake Wafcon, na kuwa mchezaji bora wa mashindano hayo mawili kati ya hayo, pia amefunga katika Kombe la Dunia la 2015 na 2019.Iwapo atafumania nyavu wakati huu, atakuwa Mwafrika wa kwanza kufunga katika Fainali tatu za Kombe la Dunia la Wanawake na anaweza kuongeza rekodi ya sita ya Mwanasoka Bora wa Mwaka wa Wanawake wa Afrika.Nyota huyo wa Barcelona anaingia kwenye Kombe la Dunia baada ya msimu wa nne mfululizo kufunga zaidi ya mabao 20 na mwaka wa pili mfululizo akiwa mfungaji bora wa mabingwa hao watetezi wa Uropa.Ni mabeki wachache sana wanaoweza kumudu Oshoala, ikizingatiwa kuwa yeye ndiye mshambuliaji kamili anayeweza kutawala kwa nguvu na kasi yake, lakini ni harakati zake za kiakili ndani na nje ya mpira ndizo zinazomfanya asimame.Akiwa ameondolewa kwenye Wafcon ya mwaka jana kutokana na jeraha la goti lililopatikana katika mechi ya ufunguzi, alikosa ushindi wa fainali ya Ligi ya Mabingwa ya Mei mwaka jana kutokana na jeraha la misuli ya paja wakati Barca ilipoilaza Wolfsburg, hivyo Wanigeria watatumaini kuwa atakuwa sawa.Chanzo cha picha, Getty ImagesMwingine aliyeikosa Wafcon, Banda mwenye umri wa miaka 23 ni miongoni mwa vipaji vinavyosisimua zaidi barani Afrika.Mshambulizi huyo alishangaza ulimwengu mwaka wa 2021 alipofunga hat-trick mfululizo kwenye Olimpiki, mchezaji wa kwanza kufanya hivyo katika historia ndefu ya mchezo huo, kabla ya Zambia kutolewa hatua ya makundi.Bado maendeleo ya Banda yalikwama mwaka jana alipoondolewa Wafcon - usiku wa kuamkia mchuano huo baada ya mzozo kuhusu jinsia.Licha ya kushindwa, nahodha Banda alionesha umahiri wake wa uongozi na alibaki Morocco kuiongoza timu yake kumaliza katika nafasi ya tatu ya kihistoria kutoka pembeni.Kwa bahati nzuri kwa Banda na Zambia, tangu wakati huo amepewa mwanga wa kijani wa kucheza na alirejea kwa urahisi wa kutisha, akifunga mabao 10 katika mechi tano wakati wa Kombe la Cosafa Septemba.Kama wacheza mechi ya kwanza, Zambia wana uwezekano wa kucheza kwa kujilinda na mashambulizi ya kushtukiza, na kwa Banda, ambaye kasi yake ya uchomaji inaweza kuwaacha mabeki wa kati na vumbi, wana mmoja wa wachezaji bora.Wakiwa wameanzisha ushirikiano na Racheal Kundananji, ambaye alifunga mabao 25 katika ligi kuu ya Uhispania msimu uliopita, wawili hao wanaweza kutengeneza moja ya mashambulizi mabaya zaidi nchini Australia na New Zealand.Chanzo cha picha, Getty ImagesJane labda ndiye mchezaji ambaye uwezo wake mkubwa ni fiche lakini bila shaka ni mchezaji muhimu zaidi kwa timu yake kutokanaumbo lake dogo kwa mabingwa hao wa Afrika.Kati ya aina ya soka ambayo kocha Desiree Ellis anataka kucheza, Jane ni mchezaji wa kina wa Banyana Banyana.Akiwa ameketi mbele ya safu ya ulinzi, ana upigaji pasi wa kutisha na anadhibiti kasi ya mechi, kuruhusu vipaji vya ushambuliaji vya Afrika Kusini kustawi.Akiwa amecheza mechi yake ya kwanza ya kiushindani katika Olimpiki ya 2012, Jane amekuwa akiichezea Afrika Kusini katika kila mashindano makubwa tangu wakati huo, akicheza zaidi ya mechi 100.Mwaka jana, alipanda hadi kuwa nahodha pamoja na nahodha wa muda mrefu Janine van Wyk - akiiongoza timu hiyo kunyakua taji lake la kwanza la Wafcon dhidi ya Morocco, lakini sasa atakuwa nahodha pekee huku Van Wyk akiwa nje majeruhi.Itakuwa ni kawaida kurejea Australia, ambapo Jane alisaini mkataba wake wa kwanza wa kitaaluma na klabu ya W League Canberra United mwaka 2019 kabla ya kuhamia Italia ambako sasa anachezea Sassuolo baada ya kudumu na Milan.Ingawa hana uwezekano wa kufunga mabao mengi au kunyakua vichwa vya habari, Jane atakuwa kiini cha matumaini ya Afrika Kusini watakaposhiriki michuano hiyo kwa mara ya pili.Chanzo cha picha, Getty ImagesWakati Afrika Kusini na Nigeria zilitawala vichwa vya habari kwenye Wafcon mwaka jana, wenyeji Morocco waliushangaza ulimwengu walipotinga fainali yao ya kwanza na Ghizlane Chebbak nyota wa onesho hilo.Binti wa mchezaji wa zamani wa kimataifa wa wanaume Larbi Chebbak, mshindi wa Kombe la Mataifa ya Afrika mwaka wa 1976, Ghizlane aliwahi kuwa nahodha wa Atlas Lionesses katika mechi yao ya kwanza ya michuano hiyo kwa miaka 20, mkimbio ambao ulipelekea kufuzu kwa Kombe la Dunia kwa mara ya kwanza.Akiwa anaongoza kutoka mbele, Chebbak alimaliza Wafcon kama mfungaji bora wa pamoja na mchezaji bora wa mashindano.Licha ya kuwa kiungo, Chebbak ni mfungaji wa mabao. Tayari mfungaji bora wa nchi yake, hivi karibuni aliibuka msimu wa tano akiongoza orodha ya wafungaji katika ligi ya daraja la kwanza nchini Morocco, ambapo ameshinda mataji kumi mfululizo akiwa na AS FAR.Mnamo Novemba, aliiongoza klabu hiyo kutwaa taji lao la kwanza la Ligi ya Mabingwa Afrika, akiwashinda mabingwa Mamelodi Sundowns katika fainali.Mara nyingi huchezwa kama nambari 10 au katika safu ya tatu, Chebbak ni kitovu cha ubunifu cha Atlas Lionesses, na kila kitu kinampitia.Ingawa anaweza kutokuwa na kasi kubwa, mbinu yake na kufanya maamuzi katika tatu ya mwisho humfanya angae.  <topic>: MICHEZO 